ทีเอ็มบีบริการหนังสือค้ำประกันอิเล็กทรอนิกส์บนTMB Business CLICK
ทีเอ็มบี บริการหนังสือค้ำประกันอิเล็กทรอนิกส์ เพื่อลูกค้าธุรกิจโดยเฉพาะ ช่วยให้ลูกค้าธุรกิจรายใหญ่ทั้งภาครัฐและเอกชน รับหนังสือค้ำประกัน ผ่านระบบอินเทอร์เน็ต แบงก์กิ้ง
13 ก.ย. 2562

ทีเอ็มบี บริการหนังสือค้ำประกันอิเล็กทรอนิกส์ เพื่อลูกค้าธุรกิจโดยเฉพาะ ช่วยให้ลูกค้าธุรกิจรายใหญ่ทั้งภาครัฐและเอกชน รับหนังสือค้ำประกัน ผ่านระบบอินเทอร์เน็ต แบงก์กิ้ง
นายโอฬาร ศุกลวณิช หัวหน้าเจ้าหน้าที่บริหารผลิตภัณฑ์สินเชื่อธุรกิจ ทีเอ็มบี เปิดเผยว่า ทีเอ็มบี มุ่งมั่นพัฒนาบริการให้ลูกค้าธุรกิจรายใหญ่และเครือข่ายคู่ค้าสามารถบริหารจัดการธุรกิจได้บรรลุมีประสิทธิภาพมากขึ้น โดยเฉพาะธุรกิจรายใหญ่ องค์กรภาครัฐ ที่มีความสำคัญต่อระบบเศรษฐกิจและการพัฒนาของประเทศ ซึ่งการประมูลงานของภาครัฐและองค์กรขนาดใหญ่เหล่านี้ จำเป็นที่ลูกค้าธุรกิจรายใหญ่ทั้งภาครัฐและเอกชน หรือ ผู้รับผลประโยชน์ ต้องรับและจัดเก็บหนังสือค้ำประกันในรูปแบบกระดาษเป็นจำนวนมาก ซึ่งอาจเกิดการสูญหาย ไม่สะดวกในการค้นหาเมื่อต้องการใช้งาน และไม่สามารถตรวจสอบวันหมดอายุของเอกสารได้อย่างมีประสิทธิภาพ
ทีเอ็มบีมองเห็นปัญหาและได้พัฒนาดิจิทัล โซลูชันที่ช่วยอำนวยความสะดวกในทุกขั้นตอนของการรับหนังสือค้ำประกัน ด้วยบริการหนังสือค้ำประกันอิเล็กทรอนิกส์บน TMB Business CLICK (e-LG on TMB Business CLICK) ซึ่งนับว่าเป็นบริการที่ตอบโจทย์ทุกขั้นตอนตั้งแต่ต้นจนจบ (end to end solution) อย่างแท้จริง ช่วยให้ผู้รับผลประโยชน์รับหนังสือค้ำประกันอิเล็กทรอนิกส์ผ่าน TMB Business CLICK ด้วยความสะดวก ลดการจัดเก็บเอกสาร ประหยัดเวลา ปลอดภัย ลดข้อผิดพลาด รวมไปถึงมีบริการรายงานสถานะ การแจ้งเตือน และที่สำคัญที่สุดการเชื่อมต่อระบบทั้งหมดไม่มีค่าจ่ายใดๆ และสามารถใช้งานได้เลย ซึ่งเหมาะกับผู้รับผลประโยชน์ทั้งภาครัฐและเอกชนที่ต้องมีการรับหนังสือค้ำประกันเป็นจำนวนมาก
“นอกจากนี้ บริการหนังสือค้ำประกันอิเล็กทรอนิกส์บน TMB Business CLICK ไม่เพียงแต่จะช่วยให้ผู้รับผลประโยชน์ สะดวกมากขึ้น แต่ผู้ประกอบการธุรกิจที่มาร่วมประมูลงานซึ่งเป็นผู้ขอหนังสือค้ำประกันก็จะได้รับความสะดวกด้วยเช่นกัน เพราะสามารถขอหนังสือค้ำประกันผ่านทาง TMB Business CLICK ได้เลย เป็นการประหยัดเวลาไม่ต้องเดินทางมาธนาคารเพื่อส่งคำขอออกหนังสือค้ำประกัน และเมื่อธนาคารอนุมัติวงเงิน LG ก็สามารถส่งหนังสือค้ำประกันไปยังผู้รับผลประโยชน์ที่มีการเชื่อมต่อระบบกับธนาคารได้เลย และผู้ขอยังได้รับรายงานแจ้งเตือนเมื่อหนังสือค้ำประกันจะหมดอายุ โดยการสมัครใช้บริการออกหนังสือค้ำประกันอิเล็กทรอนิกส์บน TMB Business CLICK นั้น ก็ไม่มีค่าใช้จ่ายแต่อย่างใด” นายโอฬาร กล่าว
ทั้งนี้ ลูกค้าธุรกิจที่สนใจสอบถามข้อมูลเพิ่มเติม ได้ที่ TMB Corporate Call Center โทร. 02-643-7000 วันจันทร์ – ศุกร์ เวลา 8.00 – 18.00 น. หรือลูกค้าธุรกิจ ทีเอ็มบี สามารถติดต่อสอบถาม ได้ที่ เจ้าหน้าที่ผู้บริหารความสัมพันธ์ลูกค้าธุรกิจ ทีเอ็มบี